text: राष्ट्रीय सांख्यिकी समिति के अनुसार जनवरी 2016 तक देश की कुल जनसंख्या 94.9 लाख है। बेलारूस की कुल जनसंख्या में 83.7% हिस्सा बेलारूसी जातीयता वाले लोगों का है। इसके अतिरिक्त बड़े जातीय समूह निम्नलिखित हैं: रूसी (8.3%), पोल्स (3.1%) और यूक्रेनी (1.7%)। बेलारूस का जनसंख्या घनत्व 50 लोग प्रति वर्ग किलोमीटर (127 लोग प्रति वर्ग मील) है; यहाँ की 70% जनसंख्या नगरों में निवास करती है। देश की राजधानी और सबसे बड़े नगर मिन्स्क में वर्ष 2015 के आँकड़ों के अनुसार 19 हजार 37 लाख 9 सौ लोग निवास करते हैं। 4 लाख 81 हज़ार की जनसंख्या के साथ गोमेल दूसरा सबसे बड़ा नगर है जो होमाइल वोब्लास्ट की राजधानी के रूप में प्रचलित है। अन्य बड़े नगर मोगिलेव (3 लाख 65 हजार 100), विटेब्स्क (3 लाख 42 हज़ार 400), ह्रोडना (3 लाख 14 हजार ८००) और ब्रेस्ट (2 लाख 95 हजार 300) हैं।